Anton’ny safidy maromaro ireo antony nahatonga anay hisafidy sy hanatanteraka izao asa fikarohana izao 0-2-1- ny toerana nosafidinay tao anatin’ny maro ny sekoly fanabeazana fototra ao ambohipo antananarivo faharoa, noho ireto antony manaraka ireto tao amin’io sekoly io izahay no nandranto fianarana, nanomboka ny kilasy voalohany ka hatramin’ny kilasy fahadimy, koa sitrakay tokoa ny hijery ireo lesoka misy ao mba hanolorana andram-bahaolana hanarenana azy maro amin’ireo mpanabe ao no efa nifankazatra taminay. Anisan’izany ny tale izay efa nanabe anay, ary nanaiky ny hanaovana ho ivon’ny asa fikarohana ny sekoly iadidiany; akaiky ny toeram-ponenanay ihany koa izy io ka heverinay fa hanamora ny fanatanterahana ny asa fikarohana. 0-2-2- ny kilasy notsongainay tao anatin’ireo kilasy dimy ao amin’ny sekoly ny kilasy fahadimy noho izy heverina fa kilasy tokana ao no hamaranan’ny ankizy ny sekoly ambaratonga voalohany, ary koa tetezana hiampitany mankany amin’ny ambaratonga faharoa. Io no kilasy iatrehan’ireo mpianatra ny fanadinam-panjakana voalohany ka manan-danja aminy. Saika voafehy ao amin’io kilasy io ihany koa ny zava-dinihina ahitana ny lesoka. Tsy manakana ny hijerena ireo kilasy efatra ambaniny anefa izany. 0-2-3- ny lohahevitra samy manana ny antony ampianarany ny zanany ao amin’io sekoly io ireo ray aman-dreny efapolo nanontanianay. Ny ankamaroan’ny valin-tenin’izy ireo, dia ny hoe noho ny tsy fahatakarana ny saram-pianarana eny amin’ireo sekoly tsy miankina no antony andefasany ny zanany ao amin’io sekoly io. Araka izany valin- teny izany, dia toa tsy fidiny ho azy ireo ny mampianatra ny zanany ao, fa noho ny tsy fananam- bola fotsiny. Ray aman-dreny folo mampiana-janaka any amin’ny sekoly tsy miankina kosa raha nanontanianay dia nanambara tsy misy olakolaka fa tara loatra ny fampianarana ao, no sady ratsy kalitao noho ny antony samihafa, ary koa natokana ho an’ny olona sahirana ara-pivelomana ireny e. P. P ireny ireo valim- panontaniana ireo indrindra no nanosika anay hikaroka ny lesoka ao amin’io sekoly io, mba hahafahana manolotra andram-bahaolana hanarenana azy. Dia nosafidinay ny lohahevitra hoe andrana ho fanatsarana ny fampianarana eny anivon’ny sekoly fanabeazana fototra iandraiketan’ny fanjakana, miainga amin’izay hita ao amin’ny epp ambohipo, antananarivo ii tsy kisendrasendra mantsy ireo valim-panontaniana ireo, fa tao ny antony nanosika azy ireo hamaly toy izany. Na dia an-drenivohitra tanteraka aza ny toerana misy azy, dia misetra olana toy ny toeram-pampianarana miankina amin’ny fanjakana rehetra io sekoly io. Misy fiantraikany amin’ny fandraisam-pahalalan’ny beazina ny tontolom-piarahamonina manodidina azy. Miankina amin’io koa ny toe-tsainy sy ny toe-pony entiny manajary ny fahalalany 3 0-3 petraka olana manana ny mampiavaka azy tokoa ny sekoly miankina amin’ny fanjakana raha oharina amin’ny sekoly tsy miankina. Amin’ny maha miankina amin’ny fanjakana azy, dia ny fanjakana no tompon’andraikitra voalohany tokony hiahy azy. Tato anatin’ny efatra taona, izany hoe nanomboka ny taona 2009 anefa, dia zary nitotongana ny fampianarana teny amin’ireny sekoly miankina amin’ny fanjakana ireny, araka ny tsapa tao amin’ny epp ambohipo. Tsy tratra ny tanjon’ny fanabeazana, dia ny hahatonga ny mpianatra ho olona marim-piteny, marim- panoratra, marim- pandahatra, marim-pisaina ary marim-piasa ka ho olom-banona fitaratry ny fiarahamonina misy azy4. 0-4 petraka hevitra raha samy mandray ny andraikiny anefa ireo singa samihafa ao anatin’ny tontolon’ny fampianarana sy fanabeazana, dia ho voavaha ny ampahany betsaka amin’ny olana mahazo ny sekolim-panjakana. 0-5 zava-kendrena kendrena ao anatin’izao asa fikarohana izao ny hanomezan-danja ireo sekoly fanabeazana fototra miankina amin’ny fanjakana.